**Osallistutko ruotsin kirjoituksiin syksyllä 2025 tai keväällä 2026?**

**Haluaisitko oppia puhumaan ja ymmärtämään ruotsia paremmin?**

Nordplugg 2025

Kuopiolaisten lukiolaisten Nordplugg-kielikurssi Ruotsiin järjestetään 28.7.-4.8.2025 (sisältäen matkapäivät).

Kurssi on täysin ruotsinkielinen ja tarkoitettu 1. ja 2. vuoden opiskelijoille. Kurssi pidetään Kuopion ystävyyskunnassa Jönköpingissä, jossa kurssipaikkana toimii Södra Vätterbygdens Folkhögskola Vätternin rannalla.

KURSSI

Kurssin vastuullinen järjestäjä on Kuopion Pohjola-Norden ry yhteistyössä Jönköpingin Norden-yhdistyksen kanssa. Varsinaisesta ruotsin kielen opetuksesta vastaavat ruotsalaiset opettajat. Oppituntien jälkeen on ohjattua vapaa-ajan ohjelmaa, kuten retkiä, tutustumiskäyntejä ja muuta toimintaa. Mukana on matkanjohtaja yhdistyksestämme.

Matkan kesto on kahdeksan päivää ja omakustannusosuus on max. 550 euroa. Hintaan sisältyvät matkat Kuopio-Jönköping-Kuopio (lennot ja juna/bussi), opetus, majoitus, ruokailut, vapaa-ajan ohjelma sekä retket. Majoitus kahden hengen huoneissa. Kurssimaksu maksetaan kahdessa osassa ennen matkaa. Osallistujalla tulee olla voimassa oleva matkavakuutus.

HAKU

**Hakuaika on 3.2.-21.2.2025.** Hakulomake täytetään osoitteessa [**kuopio.pohjola-norden.fi**](https://kuopio.pohjola-norden.fi/start/)

Hakijat kutsutaan haastatteluun, joka pidetään viikolla 11. Kutsu tulee sähköpostitse.

LISÄTIETOJA

Lisätietoja Kuopion Pohjola-Norden ry:ltä kuopio@pohjola-norden.fi, yhdistyksen sihteeriltä Minna Aallolta [minna.aalto@opedu.kuopio.fi](mailto:minna.aalto@opedu.kuopio.fi) tai Sirpa Korhoselta [sirpa.korhonen@hotmail.fi](mailto:sirpa.korhonen@hotmail.fi)

P.S. Käy tutustumassa koulun sivuihin <http://www.svf.fhsk.se/>, tykkäämässä yhdistyksestämme FB:ssä sekä ota seurantaan Instassa @kuopionpohjolanorden.